CELEX: 62021CN0062
Language: da
Date: 2021-02-02 00:00:00
Title: Sag C-62/21: Anmodning om præjudiciel afgørelse indgivet af Bundesgerichtshof (Tyskland) den 2. februar 2021 — Leinfelder Uhren München GmbH & Co. KG mod E. Leinfelder GmbH, TL, SW og WL

17.5.2021   
            
            
               DA
            
            
               Den Europæiske Unions Tidende
            
            
               C 189/9
            
         
      Anmodning om præjudiciel afgørelse indgivet af Bundesgerichtshof (Tyskland) den 2. februar 2021 — Leinfelder Uhren München GmbH & Co. KG mod E. Leinfelder GmbH, TL, SW og WL
      (Sag C-62/21)
      (2021/C 189/09)
      Processprog: tysk
      
         Den forelæggende ret
      
      Bundesgerichtshof
      
         Parter i hovedsagen
      
      
         Sagsøger og revisionsappellant: Leinfelder Uhren München GmbH & Co. KG
      
         Sagsøgte og revisionsindstævnte: E. Leinfelder GmbH, TL, SW og WL
      
         Præjudicielle spørgsmål
      
      
                  1)
               
               
                  Fører den i artikel 56, stk. 1, litra a), i forordning nr. 207/2009 (1) og i artikel 63, stk. 1, litra a), i forordning 2017/1001 regulerede omstændighed, at en begæring om et EU-varemærkes fortabelse som følge af manglende brug kan indgives af enhver fysisk eller juridisk person samt af enhver interessentsammenslutning, som kan optræde som part i en retssag, til, at en kontraktlig aftale, med hvilken en tredjemand over for indehaveren af et EU-varemærke har forpligtet sig til ikke at indgive begæring til Den Europæiske Unions Kontor for Intellektuel Ejendomsret om erklæring af dette EU-varemærkes fortabelse som følge af manglende brug, er ugyldig?
               
            
                  2)
               
               
                  Bevirker den i artikel 56, stk. 1, litra a), i forordning nr. 207/2009 og i artikel 63, stk. 1, litra a), i forordning 2017/1001 (2) regulerede omstændighed, at en begæring om et EU-varemærkes fortabelse som følge af manglende brug kan indgives af enhver fysisk eller juridisk person samt af enhver interessentsammenslutning, som kan optræde som part i en retssag, at der i en fortabelsessag for Den Europæiske Unions Kontor for Intellektuel Ejendomsret og ved Unionens retsinstanser skal ses bort fra en endelig dom, som er afsagt af en ret i en medlemsstat, og som forpligter sagsøgte til at trække en af sagsøgte selv eller af en af sagsøgte udpeget person indgivet begæring om erklæring af et EU-varemærkes fortabelse som følge af manglende brug tilbage?
               
            
         (1)  Rådets forordning (EF) nr. 207/2009 af 26.2.2009 om EF-varemærker (kodificeret udgave) (EUT 2009, L 78, s. 1).
      
         (2)  Europa-Parlamentets og Rådets forordning (EU) 2017/1001 af 14.6.2017 om EU-varemærker (EUT 2017, L 154, s. 1).